মহানগর ওয়েবডেস্ক: অযোধ্যা মামলার শুনানি শেষ করতে কোনও তাড়াহুড়ো করার দরকার নেই৷ আইনজীবী যথেষ্ট সময় নিয়ে যুক্তি জাল সাজাতে পারেন৷ মুসলিমদের পক্ষের আইনজীবীকে এই মামলায় ব্যাঘাত ঘটাতে বারণ করেছে সুপ্রিম কোর্ট৷ বারবার মামলায় হস্তক্ষেপ করায় আদালত বিরক্ত৷ সাংবিধানিক বেঞ্চের প্রধান বিচারপতি রঞ্জন গগৈ বলেন, এটা পরিষ্কার করে দেওয়া দরকার যে আমাদের কোনও তাড়া নেই৷ আইনজীবী প্রয়োজনীয় সময় নিতে পারেন৷ সিনিয়র আইনজীবী রাজীব ধাওয়ান হিন্দুদের আইনজীবী উপযুক্ত প্রমাণ দাখিল করেননি বলে সওয়ালে অভিযোগ করেন৷ আদালত ধাওয়ানকে জানিয়ে দেয়, এব্যাপারে তাঁকে বাধা দেবে না৷ এর আগে হিন্দু মহাসভা অযোধ্যা মামলার তাড়াতাড়ি নিষ্পত্তি চেয়ে আগাম শুনানির আবেদন করেছিল।
অযোধ্যা মামলার শুনানি শেষ করতে তাড়াহুড়ো নয়, জানিয়ে দিল সুপ্রিম কোর্ট